CELEX: 32007D0024
Language: fi
Date: 2006-12-22 00:00:00
Title: Komission päätös, tehty 22 päivänä joulukuuta 2006 , varosuunnitelmista lintuinfluenssan ja Newcastlen taudin torjumiseksi (tiedoksiannettu numerolla K(2006) 6806)   (ETA:n kannalta merkityksellinen teksti)

13.1.2007   
            
            
               FI
            
            
               Euroopan unionin virallinen lehti
            
            
               L 8/26
            
         
      KOMISSION PÄÄTÖS,
   tehty 22 päivänä joulukuuta 2006,
   varosuunnitelmista lintuinfluenssan ja Newcastlen taudin torjumiseksi
   (tiedoksiannettu numerolla K(2006) 6806)
   (ETA:n kannalta merkityksellinen teksti)
   (2007/24/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon Bulgarian ja Romanian liittymissopimuksen ja erityisesti sen 4 artiklan 3 kohdan,
   ottaa huomioon Bulgarian ja Romanian liittymisasiakirjan ja erityisesti sen 56 artiklan,
   ottaa huomioon yhteisön toimenpiteistä avian-influenssan torjumiseksi 19 päivänä toukokuuta 1992 annetun neuvoston direktiivin 92/40/ETY (1) ja erityisesti sen 17 artiklan 4 kohdan toisen alakohdan,
   ottaa huomioon yhteisön toimenpiteistä Newcastlen taudin torjumiseksi 14 päivänä heinäkuuta 1992 annetun neuvoston direktiivin 92/66/ETY (2) ja erityisesti sen 21 artiklan 4 kohdan toisen alakohdan,
   sekä katsoo seuraavaa:
   
               (1)
            
            
               Direktiiveissä 92/40/ETY ja 92/66/ETY säädetään torjunnan edellyttämistä vähimmäistoimenpiteistä lintuinfluenssan ja Newcastlen taudin puhjetessa sekä tietyistä ennalta ehkäisevistä toimista, joiden tarkoituksena on parantaa toimivaltaisten viranomaisten ja kotieläintuottajien tietämystä kyseisistä taudeista sekä parantaa tautiin liittyvää valmiusastetta. Näiden direktiivien mukaisesti komission on hyväksyttävä jäsenvaltioiden varosuunnitelmat lintuinfluenssan ja Newcastlen taudin torjumiseksi.
            
         
               (2)
            
            
               Varosuunnitelmista lintuinfluenssan ja Newcastlen taudin torjumiseksi 26 päivänä huhtikuuta 2004 tehdyllä komission päätöksellä 2004/402/EY (3) hyväksyttiin varosuunnitelmat nykyisille jäsenvaltioille. Päätöksen liitteessä luetellaan ne jäsenvaltiot, joiden suunnitelmat on hyväksytty.
            
         
               (3)
            
            
               Bulgarian ja Romanian on määrä liittyä yhteisön jäseniksi 1 päivänä tammikuuta 2007. Tätä varten Bulgaria ja Romania ovat esittäneet komission hyväksyttäviksi varosuunnitelmansa lintuinfluenssan ja Newcastlen taudin torjumiseksi.
            
         
               (4)
            
            
               Kyseiset varosuunnitelmat, joita Bulgaria ja Romania ovat muuttaneet arviointivaiheessa tehtyjen ehdotusten mukaisesti, täyttävät direktiiveissä 92/40/ETY ja 92/66/ETY säädetyt vaatimukset ja auttavat saavuttamaan direktiiveissä asetetut tavoitteet, mikäli suunnitelmia päivitetään säännöllisesti ja ne pannaan tehokkaasti täytäntöön, minkä vuoksi ne olisi hyväksyttävä.
            
         
               (5)
            
            
               Yhteisön lainsäädännön selkeyden vuoksi päätös 2004/402/EY olisi kumottava ja korvattava tällä päätöksellä.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Hyväksytään Bulgarian 7 päivänä marraskuuta 2006 komissiolle esittämät varosuunnitelmat lintuinfluenssan ja Newcastlen taudin torjumiseksi.
   2 artikla
   Hyväksytään Romanian 9 päivänä marraskuuta 2006 komissiolle esittämät varosuunnitelmat lintuinfluenssan ja Newcastlen taudin torjumiseksi.
   3 artikla
   Päätöksen liitteessä luetellaan ne jäsenvaltiot, joiden esittämät varosuunnitelmat lintuinfluenssan ja Newcastlen taudin torjumiseksi on hyväksytty.
   4 artikla
   Kumotaan päätös 2004/402/EY.
   5 artikla
   Tätä päätöstä sovelletaan Bulgarian ja Romanian liittymissopimuksen voimaantulopäivästä edellyttäen, että liittymissopimus tulee voimaan.
   6 artikla
   Tämä päätös on osoitettu kaikille jäsenvaltioille.
   
      Tehty Brysselissä 22 päivänä joulukuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 167, 22.6.1992, s. 1. Direktiivi sellaisena kuin se on viimeksi muutettuna vuoden 2004 liittymisasiakirjalla (EUVL L 236, 23.9.2004, s. 33).
   
      (2)  EYVL L 260, 5.9.1992, s. 1. Direktiivi sellaisena kuin se on viimeksi muutettuna vuoden 2004 liittymisasiakirjalla.
   
      (3)  EUVL L 123, 27.4.2004, s. 111.
   
      LIITE
      Päätöksen 3 artiklassa tarkoitetut jäsenvaltiot
      
                  Koodi
               
               
                  Maa
               
            
                  AT
               
               
                  Itävalta
               
            
                  BE
               
               
                  Belgia
               
            
                  BG
               
               
                  Bulgaria
               
            
                  CY
               
               
                  Kypros
               
            
                  CZ
               
               
                  Tšekki
               
            
                  DE
               
               
                  Saksa
               
            
                  DK
               
               
                  Tanska
               
            
                  EE
               
               
                  Viro
               
            
                  EL
               
               
                  Kreikka
               
            
                  ES
               
               
                  Espanja
               
            
                  FI
               
               
                  Suomi
               
            
                  FR
               
               
                  Ranska
               
            
                  HU
               
               
                  Unkari
               
            
                  IE
               
               
                  Irlanti
               
            
                  IT
               
               
                  Italia
               
            
                  LV
               
               
                  Latvia
               
            
                  LT
               
               
                  Liettua
               
            
                  LU
               
               
                  Luxemburg
               
            
                  MT
               
               
                  Malta
               
            
                  NL
               
               
                  Alankomaat
               
            
                  PL
               
               
                  Puola
               
            
                  PT
               
               
                  Portugali
               
            
                  RO
               
               
                  Romania
               
            
                  SE
               
               
                  Ruotsi
               
            
                  SI
               
               
                  Slovenia
               
            
                  SK
               
               
                  Slovakia
               
            
                  UK
               
               
                  Yhdistynyt kuningaskunta